de maig 2018 / La Veu de Santa Maria\nLa Trinitat, una família\nAllò últim i més profund que podem dir d’aquest misteri insondable que anomenem Déu és que és una família, una relació infinita d’amor. Això, i no altra cosa, és la Trinitat.\nNomés l'amor pot donar sentit i sostenir la nostra vida. Només l'amor ens salva de la solitud. Només l'infant que se sent desitjat i estimat creix i madura harmoniosament i se sent feliç i confiat. Diem que la millor expressió humana que li escau a Déu és amor. També diem, amb tota senzillesa, que Déu és bo i ens estima. Apassionadament. I tota la nostra vida cristiana és anar descobrint com Déu es fa present a la nostra vida i té cura de nosaltres. Quan no ens sentim estimats pels nostres amics, ens envaeix la tristor i el desànim. Si no ens sentim estimats per Déu, la nostra fe esdevé inútil.\nL'estimació dels altres i cap als altres ens fa sortir del nostre isolament i ens porta a pensar que és Déu qui alimenta aquest foc que ens fa viure. Déu ens estima amb un amor entranyable i es fa present i proper en l'amor dels altres. ¿Com ho sabem? Perquè quan ens sentim estimats de veritat, ens adonem que no és un simple intercanvi de favors. Se'ns estima pel que som, gratuïtament.\nAixò és el que celebrem especialment avui. Aquest amor trinitari de Déu que fa estada entre nosaltres i en el nostre cor. Celebrem un misteri que es pot fer experiència íntima, personal, i a la vegada experiència que es comunica. Déu no s'ha quedat en una solitud que cal reverenciar de lluny, sinó que s'ha fet un de nosaltres, en Jesús, per tal que amb Ell i per Ell puguem sentir la seva abraçada paternal/maternal. Sentir i experimentar l'Esperit del seu amor que tot ho embolcalla, tot ho fa nou. Aquest misteri que celebrem és un misteri de comunió personal, font de vida i d'amor, que ens encamina cap als altres. Tenim la missió d’animar tothom a descobrir el rostre amorós d'aquest Déu que «ens visita», com ho pinta Rublev en la seva icona que presideix tants espais de pregària silent i contemplativa. Entrar en la intimitat de Déu contemplant una bella icona, fruit del silenci creatiu i amorós de l'artista, no porta a allunyar-se de la realitat del món i de la vida, sinó a apropar-s'hi d'una manera nova, des de la misericòrdia, des de la mirada compassiva, des de veure l'altre com el rostre de Crist.\nEditorial, Santíssima Trinitat\nsaber-se habitat per l'amor de Déu\nQuina joia poder pregar i poder obrar sota la mirada i segons el projecte de Déu, que és amor fidel i entranyable.\nQuin goig saber que el món és fruit d'un acte d'amor expansiu i gratuït, i que totes les coses creades s'orienten vers la seva plenitud, que és retrobar-se en Déu.\nQuina emoció tan profunda i dolça saber que Déu es posa al nostre nivell, parla el nostre llenguatge, assumeix les nostres limitacions i carrega damunt seu les nostres culpes perquè res no ens pugui separar del seu amor.\nCom n'és d'entusiasmant saber-se habitat per l'amor de Déu i saber que compta amb nosaltres perquè el seu nom sigui cada cop més conegut i estimat.\nLa Inquisició és un dels episodis més tèrbols de la historia de l’Església. En el segle XIV el Directorium Inquisitorium, publicat per la Santa Inquisició, regulava els principis pels que s’havien de regir els suplicis, i el més important era: “Es torturarà l’acusat que vacil·li en les seves respostes”. És el reflex d’una etapa de l’Església en la que es considerava que el dubte era el contrari de la fe. Si dubtes, és que no creus prou fermament (i mereixes tortura).\nDes del filòsof Descartes sabem que la ciència progressa precisament gràcies al dubte metòdic. És dubtant de tot el que creiem com ens obliguem a posar-ho a prova i així progressem en la recerca de la veritat.\nMoments d'aquesta setmana passada\nFinal de curs de Catequesi\nAplec de l'Esperit 2018\nLa Dançada a Sant Antoni\nAplec de l'Esperit, Catequesi, Gegants de Vilanova, Informacions, Parròquia, Parròquia de Sant Antoni Abat, Parròquia de Santa Maria de la Geltrú\nAmicret, Formació Permanent d'Adults i Corpus\nAquest dimarts 29 de maig, a ¼ de 9 de la nit reunió la Junta d’Amicret als locals parroquials.\nAquest diumenge està previst el parlament del Sr. ENRIC BENAVENT VALLÉS, que versarà sobre "Espiritualitat i Treball Social". Serà a les 19 hores a la Sala d'Assaig.\nDissabte 2 de juny, a les 19h,\nEUCARISTIA i PROCESSÓ DE CORPUS\npels carrers de la Geltrú.\nDe juny a setembre la missa del dissabte passa a les 19h.\n28 juny – 2 juliol. 5 dies (en hotel), 345 €\nAgenda, Amicret, Corpus, Formació Permanent d'Adults, Horari misses, Informacions, Pelegrinatge\nLa notícia inesperada i impensable\nLa festa de l’Esperit Sant il·lumina un altre dels continguts substancials de l’esdeveniment singular de la Resurrecció del Senyor Jesús. Tota la història de la salvació desemboca en la figura del Ressuscitat i en l’efusió de l’Esperit de Déu sobre la primitiva Església, sobre els seguidors de Jesús i sobre la humanitat sencera. El Fill de Déu fet home ha deixat ben palesa la voluntat del Pare d’estar activament present en la vida humana. I no solament això, sinó que li dona el seu propi Esperit com a penyora d’una eternitat futura. Quelcom de definitiu i estable que solament depèn de la seva voluntat que, com a divina, no és altra que la plenitud de tot el creat.\nLa vinguda de l’Esperit Sant és la notícia inesperada i impensable, humanament parlant, que Déu no solament parla pels patriarques, pels profetes i fins i tot pel seu propi Fill, sinó que també es fa company perenne en la intimitat de l’home. Ara bé, aquest do ha de ser acollit lliurement per la persona i així col·laborar amb docilitat i eficàcia, segons la voluntat de Déu, tant a nivell personal com eclesial i social.\nCal que l’home emprengui una nova vida o la completi. I això, certament, depèn de Déu. Pressuposa que Déu allibera la persona de l’antiga vida i, a través del do de l’Esperit Sant, la fa partícip de la seva mateixa vida. Si les lleis solament prescriuen o informen, l’Esperit dona vida, una vida que és riquesa divina participada. Aquesta és la novetat de la festa d’avui.\nAmb l’efusió de l’Esperit Sant, l’estat o la condició humana està marcada per un dinamisme interior que porta a voler allò que Déu vol i a complir lliurement allò que ell prescriu. L’Esperit, present en els justos, hi crea un instint tan personal que es converteix en el seu propi instint. És un instint de bé, de justícia, una inclinació a tot allò just, bo i noble. És el dinamisme de la caritat teologal. L’experiència del ressuscitat no pot deixar de concretar-se en la missió, no tant voluntarista, sinó espiritual (segons l’Esperit). El mateix Esperit que va empènyer Jesús, el Fill, empeny els autèntics creients, fills també. L’Amor no és poruc, no busca excuses. L’amor dilata i compromet.\nVeniu, Esperit Sant, il·lumineu-nos perquè comprenguem el veritable sentit i valor de la vida i detectem els grans problemes que tenen el món tenallat: la idolatria dels diners, l'afany desmesurat de domini, la violència sobre els febles, el menyspreu dels pobres, la impunitat de la mentida, la mirada curta que no vol veure que estem fent malbé el planeta.\nVeniu i doneu-nos el coratge per continuar l'obra salvadora de Jesús: posar pau on hi ha guerra, respecte a la vida on hi ha destrucció, fraternitat on hi ha egoisme, veritat en cada paraula i confiança en cada mirada.\nVós que tot ho renoveu, infoneu alè fresc de nova vida allà on regna fetor de mort.\nInformacions, Pentecosta, Pregàries\nL’escriptor i dramaturg irlandès Oscar Wilde va dir que el camí de la paradoxa (de la contradicció aparent) és el camí de la veritat. M’encanta la frase perquè m’encanten les paradoxes. I segurament això m’ajuda en el camí de la fe, perquè la paradoxa és al nucli mateix de la fe cristiana.\nA la festa de Nadal els creients celebrem la primera gran paradoxa, que Déu es fa home, que l’esperit es fa matèria. A la Pasqua celebrem una altra gran paradoxa, que la vida neix de la mort, que l’alegria neix del dolor. També a la festa de la Pentecosta celebrem una paradoxa, que la força de l’Esperit s’encarna en la feblesa de la carn.\nInformacions, Joan Ferrés Prats, Pentecosta, Reflexionar\nCrist és la vida\ndel 19 al 27 de maig de 2018\nCom sempre serà per Pentecosta, aquest cap de setmana, 19-20 de maig. Aquest any seran dos dies d'activitats, xerrades, pregària, música i molts moments per compartir la fe amb joves de totes les diòcesis catalanes. Ja hi ha més de 1.000 joves inscrits, un bon grup de les nostres parròquies. Enguay serà la bonica ciutat de Tortosa i el Delta de l'Ebre la ciutat i diòcesi escollida pels bisbes per demanar junts el do de l'Esperit. El riu i l’aigua serà una bona eina pel treball de l’Aplec. Ens hi adherim des de la pregària!\nAquest dimarts 22 de maig, a les 6 de la tarda es reunirà la Junta de Caritas.\nRECÉS DE PENTECOSTA,\nun moment de meditació i reflexió per apropar-nos a les festes pasquals: "L'Esperit de Jesús viu dins nostre".\nDissabte, 26 de maig de 2018, de 10:30 a 13:30 h. Església de Sant Pere de Castellet. Pantà de Foix. No cal avisar, només cal ser puntuals.\nAquesta vegada no hi ha posada en comú a la tarda.\nMés informació: Aixeca't, Centre de Recessos i Acompanyament Espiritual.\nAgenda, Aplec de l'Esperit, Audiovisuals, Informacions, Vídeo\nNo s'hi valen excuses\nLa festa de l’Ascensió del Senyor posa en relleu d’una manera plàstica alguns elements del gran misteri de la Resurrecció de Jesucrist. Sobretot cal destacar el del triomf del Ressuscitat que puja cap al cel per seure a la dreta de Pare. La vida humana de Jesucrist, feta fidelitat a la voluntat del Pare promovent la igualtat, la pau, la justícia i l’amor com a clau de les relacions humanes, té una projecció d’eternitat malgrat el fracàs humà de la creu. Coherència de vida segons els plans de Déu i esperança d’una plenitud a la qual ja ha arribat Jesucrist. I juntament amb això, la consciència clara dels deixebles de tenir a les seves mans la missió de continuar amb la proclamació del missatge de Jesús.\nEs dona una continuïtat entre Jesús i els seus deixebles. Aquesta comunió de vida es realitza amb l’efusió de l’Esperit Sant que celebrarem diumenge que ve.\nAmb Jesús ascendim també nosaltres a una nova escala de valors, a saber valorar les coses d'una altra manera i, sobretot, a tractar les persones amb delicadesa: "sigueu humils i amables, amb paciència, suporteu-vos els uns als altres amb caritat". Moltes vegades ens deixem portar per objectius de rigor i d’eficàcia i ens oblidem del tracte, del respecte, de les maneres com ens hem de relacionar i de com podem educar i corregir. I ens cal estar convençuts que units amb els altres, en comunió amb Jesús, podrem fer molt més i podem donar un millor testimoni. "Un sol cos i un sol Esperit, com una sola és l’esperança a que hem estat cridats". Pau va saber trobar el seu lloc en el conjunt dels apòstols, unit amb ells. Sap de que parla quan diu que formem un sol cos i que cadascú te una missió a complir. Tots i cadascun de nosaltres.\nLa festa de l’Ascensió ens fa adonar que no podem perdre mai el nord de la nostra vida, i que moltes coses estan per fer i per construir, i que nosaltres hi tenim una important responsabilitat. No s'hi valen excuses. No podem dir que tot el que cal fer ho han de fer els altres, els qui tenen més autoritat i poder. Podem i hem de prendre compromisos i decisions que estan al nostre abast. Podem modificar en gran manera moltes de les injustícies i desigualtats que hi ha al nostre voltant. No ens en podem inhibir. També alguns deixebles posaven excuses, com diu el llibre dels fets: "Senyor, és ara que restablireu la reialesa d’Israel?" La resposta de Jesús no es fa esperar: "Quan l'Esperit Sant vindrà sobre vosaltres rebreu una força que us farà testimonis meus". Es a dir, poseu-vos a treballar, lluitant contra el mal. "Aneu per tot el món i prediqueu a tothom la Bona Nova." Apropeu-vos als altres, cureu les ferides de tota mena, doneu esperança, denuncieu la hipocresia, convideu al canvi interior i al canvi social. Enfronteu les dificultats. Sigueu fidels a les pròpies conviccions, encara que això comporti malentesos i rebuig.\nEI Senyor tornarà. Ell torna cada dia. I cada vegada que celebrem l'Eucaristia es fa present, ens alimenta i ens envia. Siguem agraïts.\nÉs veritat! En els grups de “l’Acosta’t a l’Evangeli” hem treballat, en les 8 temporades que portem, 36 fragments de l’Evangeli, a més de tres fitxes complementaries. I ho fem convençuts que per revitalitzar les nostres comunitats passa per saber en quin Jesús creiem i fer-ne experiència com a deixebles seus. Ho diu el Papa Francesc en l’última exhortació Gaudete et Exsultate: “Acceptar cada dia el camí de l'Evangeli encara que ens porti problemes, això és santedat”. El jesuïta i divulgador José Antonio Pagola ens ho concreta més:\nEl primer és creure en la força regeneradora de l’Evangeli. Els relats evangèlics ensenyen a viure la fe no per obligació, sinó per atracció. Fan viure la vida cristiana no com a deure, sinó com irradiació i contagi. És possible introduir a les parròquies una dinàmica nova. Reunits en petits grups, en contacte amb l’Evangeli, anirem recuperant la nostra veritable identitat de seguidors de Jesús. (Nou començament, 20-5-2012)\nHem de ser, doncs, insistents en aquest camí. És el fonament del futur de les nostres comunitats. I si pot ser ampliar-ne les opcions. En aquest mateix Full, i després de Pentecosta us proposarem una lectura seleccionada de la Bíblia per un treball personal o per grup. Rebeu-ho com una oportunitat.\nAcosta't a l'Evangeli, Informacions, La Geltrú, Parròquia, Parròquia de Santa Maria de la Geltrú, Vilanova i la Geltrú\nGràcies per comptar amb mi, Senyor\nGràcies per comptar amb mi, Senyor, per ser un eco de la teva veu, un reflex de la teva mirada, un batec del teu cor, un instrument a les teves mans perquè els qui són al meu voltant puguin conèixer la teva història, el teu amor, el que has fet per nosaltres.\nGràcies perquè sé que no he de comptar amb les meves forces i capacitats, sinó amb la teva presència cada dia fins a la fi del món.\nNo m'has fet immune al mal, com tu tampoc no n'eres.\nA vegades no és fàcil seguir-te, com no va ser fàcil per a tu la teva vida entre nosaltres.\nPerò confio en la promesa que no ens deixaràs a mercè de la mort, que finalment el bé i la veritat vencen i que el teu Regne triomfarà.\nAscensió, Informacions, Pregàries\nDiumenge 13 de maig, a les 6 de la tarda tarda, a St Joan de Mediona.\nBUS: a les 4 a la plaça de l' Estació.\nAquest dilluns 14 de maig, es reunirà l’Equip Pastoral dels Obencs a ¼ de 9 de la nit.\nDimarts 15, a les 7 del vespre, veneració de la imatge i benedicció del terme.\nAgenda, Informacions, Vicaria del Penedès\nEts estimat. Aquestes dues paraules, si vols rebre-les veritablement, poden transformar tota la teva vida. (Un monjo de l’Església d’Orient)\nMestre i amic estimat\nEn aquest sisè diumenge de Pasqua de Resurrecció enfoquem la figura del Ressuscitat des de la doble categoria de Mestre i Amic. Per tant, abordem una dimensió d’una més gran intimitat personal amb ell. Un Ressuscitat mestre que ensenya amb autoritat pròpia i un Ressuscitat amic que busca una relació marcada per la proximitat i la confiança. L’experiència del Ressuscitat conté no solament una convicció, una certesa de fe, és a dir, que continua present en la nostra realitat mortal, sinó també la tasca de transmetre els seus ensenyaments i de mantenir amb ell una comunió íntima, on desaparegui el nivell d’inferioritat de l’alumne pel que fa al mestre (no treu la veneració que es tributa al mestre) per ocupar la igualtat de l’amic. El Ressuscitat pren la figura del Jesús de l’últim sopar de l’evangeli de sant Joan i llega als seus deixebles un únic manament: estimar com ell els ha estimat. Queda depassat l’antic manament: estima l’altre com a tu mateix.\nI, per a què Jesús m'ha escollit com amic? Ell mateix ens ho diu: "Per confiar-vos la missió d'anar pertot arreu i donar fruit".\nI donar fruit vol dir estimar com Ell ens ha estimat. Si Jesús s'ha fixat en mi, és perquè vol que faci créixer l'estimació al meu entorn. És la tasca més positiva i més gran que es pot fer en aquesta terra: escampar estimació.\nPerquè l'amor és la força que més influència té en el canvi positiu de les persones. Qui se sent estimat, es mira a si mateix amb uns altres ulls: descobreix que té més valor i més dignitat del que ell mateix s'imaginava.\nSi vols fer bé a una persona, estima-la! Això val, sobretot, per a la parella i els fills. I també per a les persones grans o malaltes, ja que és en aquestes situacions quan més es ressent la soledat de cor. I no oblidem una altra cosa: que l'estimació té una gran força evangelitzadora.\nSi ho recordem, allò que va fer créixer espectacularment el cristianisme, enmig del món romà que li era hostil -una situació semblant a la de la nostra societat actual- va ser la imatge que donaven: "Mireu com s'estimen" -deien admirats.\nDiumenge VI de Pasqua, Editorial, Pasqua\nQue ens deixem mirar i estimar per tu\nQuantes ferides en nom de l'amor!\nQuina paraula tan ambigua i desgastada! Quants crims, trencaments i llàgrimes de ràbia associats a aquest mot!\nTot i així, té un magnetisme indestructible i cap altra paraula el pot substituir, perquè és el principi de tota vida i la seva font no es pot corrompre.\nL'amor neix de tu, Pare, es reflecteix en el Fill i per ell es vessa sobre tota la creació, i especialment sobre nosaltres, creats a la seva imatge i, per tant, capaços d'estimar.\nQue el teu Esperit, Senyor, restauri la bellesa i la puresa original del nostre cor, tacat pel pecat.\nQue ens deixem mirar i estimar per tu amb el teu amor entranyable, i que així aprenguem a estimar-nos els uns als altres amb tota veritat i sense reserves.\nComunions i Acosta't a l'Evangeli\nEls diumenges 29 d’abril, 6 i 13 de maig, en les eucaristies dominicals de les 12 acollirem les famílies amb els seus fills celebrant la Primera Comunió.\nÉs un goig per a\nTROBADA FINAL Acosta't a l'Evangeli\n6 de maig 18:30, a la parròquia de a St Antoni Abat.\nAquest dilluns 7 de maig, ens trobarem a la pregària de Taizé de Pasqua, a la capella de SANT SEBASTIÀ (al costat de la Plaça de la Vila), a 2/4 de 9 de la nit, les parròquies St Joan Baptista, Sta Maria de la Geltrú i St Antoni Abat.\nAcosta't a l'Evangeli, Agenda, Informacions, Pregària de Taizé, Primera Comunió, Sant Joan de Mediona, Trobada Pasqual


música – Blog EP\nPublicat a desembre 13, 2021\nCELEBREM LA MÚSICA!\nEls alumnes de 4EP, 5EP i 6EP vam començar a preparar unes actuacions per Sta. Cecília. Tots i totes hem volgut celebrar la música tocant instruments, cantant i ballant. Esperem que us agradi l’espectacle!\nAhir els alumnes de 6EP vam realitzar els tallers de Santa Cecília pels alumnes d’Educació Infantil. En total vam fer 3 tallers diferents: Un de ball, un de percussió i un de pintar instruments de colors.\nVam gaudir molt fent música amb els més petits. Visca la música!\nPublicat a novembre 27, 2018 novembre 27, 2018\n4EP – Santa Cecília\nEls alumnes de 4EP, divendres, vam celebrar santa Cecília tot preparant un festival per als alumnes de 3EP. Vam cantar, ballar i tocar petites peces musicals amb diferents instruments. Als nens i nenes de 3EP els va agradar molt i com a agraïment ens van cantar una cançó. Vam passar una tarda molt divertida i molt alegra.\nPublicat a març 15, 2018 març 15, 2018\nAvui els alumnes de 6EP hem realitzat uns tallers de Santa Cecília a tots els alumnes d’Educació Infantil.\nPrimer de tot els hi hem explicat un conte musical i després hem construït un “tambor xinès” fet amb caixes de formatgets!\nEns ho hem passat molt bé gaudint de la música amb els més petits de l’escola.\nPublicat a juny 9, 2017 juny 9, 2017\nCONEGUEM UN INSTRUMENT\nAquest tarda els alumnes de 2EP hem anat a la Casa de Cultura a conèixer els instruments de vent metall i vent fusta. El Jordi i el Miquel Àngel de l’Escola de Música ens han ensenyat les seves característiques i ens han tocat alguna peça. Però abans d’acabar, alguns companys nostres s’han atrevit a pujar dalt de l’escenari a fer-nos una petita actuació. Ha estat genial! Segurament demà hi haurà més d’un nen o nena que també voldran ser músics!\nPublicat a juny 1, 2017\nDesprés de veure la pel·lícula “Les Choristes” o més coneguda com “Los Chicos del Coro” amb l’alumnat de 5EP ens hem atrevit a cantar una de les cançons més populars del film: “Vois Sur Ton Chemin”.\nEns ha quedat Très Bien!\nSORTIDA A L’EROL DE LA FRANQUESA\nAquest dilluns els nens i nenes de 3rEP hem fet una sortida a l’Erol de la Franquesa.\nAl llarg de tot el dia hem realitzat els nostres propis instruments per posteriorment fer un GRAN concert final.\nPublicat a març 29, 2017 març 29, 2017\nAquest matí l’alumnat de 3EP hem anat a “caçar sons” per diferents indrets d’Olesa de Montserrat.\nHa estat una nova experiència per conèixer la població i la diversitat sonora que hi existeix. Aquest cop, a més de la nostra oïda, hem fet servir eines de gravació i reproducció.\nJa en sabem un munt sobre el nostre poble!


Un hotel d’insectes per evitar plagues al nostre hort urbà | betevé\ndiferència pandèmia i epidèmia\nA l'estiu és molt habitual que proliferin plagues d'insectes i fongs que poden perjudicar les nostres plantes\nRedacció | Dilluns, 3 de Jul del 2017, a les 11.29\nElisabet Sayrach, responsable de la botiga El meu hortet urbà, ha explicat a ‘El matí de Barcelona’ diverses solucions ecològiques per tal de combatre algunes plagues associades amb la calor. També quines opcions tenim quan marxem de vacances per mantenir ben regades i cuidades les nostres plantes.\nHi ha diverses formes d’actuar contra els insectes que perjudiquen les nostres plantes. Un mètode tradicional és usar insecticides ecològics. Si tenim una plaga molt extensa, per exemple de pugó, es recomana usar algun sabó assecant com el sabó potàssic. Aquest, malgrat que elimina la plaga per contacte directe, no és eficient com a preventiu. Per prevenir la possible arribada d’insectes es recomana l’ús d’algun insecticida a base d’extracte de nim, molt efectiu contra diverses espècies insectes.\nA banda d’aquesta opció més clàssica, també ens podem plantejar l’ús de plantes aromàtiques, ja que actuen com a repel·lents i n’hi ha d’específiques per a cada tipus d’insecte.\nUna altra alternativa per combatre les plagues -sobretot en el cas dels horts més grans- és la d’instal·lar-hi un hotel d’insectes, una estructura que permet que hi visquin diverses espècies d’insectes depredadors d’altres insectes que ataquen les plantes (pugó, cotxinilles, mosca blanca, etc.). Els habitants d’aquest hotel formaran colònies i, com a benefici, n’obtindrem una major pol·linització de les plantes -un fet que en farà augmentar la producció- i mantindrem a ratlla les plagues perjudicials del nostre hort.\nTambé podem optar per l’ús de gelatines, idònies per a una jardinera o una petita taula de cultiu. La gelatina es col·loca en contacte amb el sòl i s’encarrega d’aportar humitat i aigua a les plantes. Cal tenir present que la gelatina només és efectiva per a una petita superfície, no és vàlida per a horts més grans.\nFinalment també hi ha uns cons de ceràmica, que estan en contacte amb una ampolla d’aigua, i aporten humitat al sòl de forma gradual, tot adaptant-se a les necessitats hídriques reals de la planta.\nA continuació podeu escoltar l’entrevista sencera a l’Elisabet Sayrach a ‘El matí de Barcelona’, a betevé 91.0 fm. Podeu trobar més informació també a la pàgina web El meu hortet urbà.


Noves mesures d’estalvi executades amb èxit per l’ajuntament de Sarrià de Ter - Sarrià de Ter\nL’any passat, l’ajuntament va establir un conveni amb els Serveis de Comptabilitat Energètica del Consell Comarcal del Gironès, gràcies a aquest conveni, es van efectuar uns treballs d’enginyeria econòmica de la despesa elèctrica anual en els diferents edificis i equipaments municipals. Aquests treballs contemplaven per un costat l'adequació en els barems de contractació de les potències contractades, i per l’altre costat, el seguiment i gestió d’aquelles despeses no correctament facturades per les companyies subministradores.\nGràcies a la primera línia de treball, és a dir la variació en la contractació de la potència en edificis i equipaments, en l’any 2017 ja hem pogut obtenir un estalvi de 3.868’37 €, als que s’hi sumaran a partir de finals d’abril 3.456’65 € més, un total doncs de 7.325 € d’estalvi.\nAbans de finalitzar l’any, s’espera a més que amb els canvis de contractació que encara no són efectius, la xifra augmenti a 10.748 € en total anual d’estalvi.\nPel que fa a la segona línia de treball de control i seguiment de les despeses no correctament facturades, entre el 2017 i el que portem d’any, l’ajuntament ha rebut un abonament de 2.485, 61 €.\nVistos els resultats, l’equip de govern fa una aposta clara per a continuar treballant en aquesta mateixa línia atenent per un costat l’estalvi econòmic que suposa a les arques municipals i per la bona gestió dels recursos energètics tan necessaris en els nostres dies.


Acte històric per anunciar la dissolució d’ETA | betevé\nEn un comunicat al poble basc, la banda terrorista dona per acabada la seva "activitat política"\nMaria Solans | divendres, 4 de maig del 2018, a les 09.12\nLa banda terrorista ETA s’ha dissolt de forma definitiva i dona per acabada l’activitat política. En un comunicat que han adreçat al poble basc, informa del “final de la trajectòria, després que la militància hagi ratificat la proposta de donar per acabats el cicle històric i la funció de l’organització com a conseqüència d’aquesta decisió”. La banda afirma que s’han desmantellat “totes les seves estructures” i que, a partir d’ara, “els i les exmilitants d’ETA continuaran amb la lluita per una Euskal Herria reunificada, independent, socialista, euskaldun i no patriarcal en altres àmbits, cadascú on ho consideri més oportú, amb la responsabilitat i l’honestedat de sempre”.\nEl comunicat va arribar aquest dijous a la seu de la fundació del diàleg humanitari Henry Dunant a Ginebra. A més, el diari ‘Naiz’ va publicar els àudios dels històrics dirigents etarres Josu Ternera i Soledad Iparraguirre, llegint el text. El 20 d’abril ETA va emetre un comunicat en què va demanar perdó a les víctimes.\nL’escenificació de la dissolució s’ha fet en un acte a la localitat de Cambo-les-Bains (Kanbo en eusquera). Fins allà s’hi han desplaçat personalitats polítiques de l’àmbit internacional com l’exdirigent del Sinn Fein, Gerry Adams, que fet una crida al Govern espanyol a permetre l’acostament dels presos bascos. També hi han assistit delegacions del PNB, Podem i d’EH Bildu, encapçalades per Andoni Ortuzar, Eukene Arana i Arnaldo Otegi. L’acte ha conclòs amb la lectura en diversos idiomes de l’anomenada ‘Declaració d’Arnaga’. Un text en què s’han reconegut les ferides que ha causat el conflicte en totes les víctimes i en què s’ha remarcat la importància de la reconciliació. La declaració remarca que la pau exigeix un procés de diàleg entre totes les parts.\nDeclaració institucional de Mariano Rajoy\nA l’acte no hi ha assistit cap representant del govern espanyol. Des de La Moncloa i en una declaració institucional el president Mariano Rajoy ha assegurat que els crims d’ETA se seguiran investigant i jutjant i que no hi haurà impunitat per als terroristes. Rajoy assegura que no és un dia de celebració sinó de record per a les víctimes.\n— ETA — terrorisme\n“Reconstrucción del retrato de Pablo Míguez”, una escultura de Claudia Fontes\nLa justificació de la lluita armada, al cinema\nEl testimoni de les víctimes terroristes


Primer dia de CDigital 09 | Meditacions des de l'esfera\nPrimer dia de CDigital 09\nPublicat el Març 27, 2009 per Enric Gil\nHan començat les jornades CDigital 09, la nova denominació de la Catosfera, i han arrencat amb la conferència d’Enrique Dans, que s’ha permès twitejar en català (gran detall). Al llarg de la seva intervenció ha reflexionat sobre els canvis que s’estan produint a la xarxa, més profunds i estructurals del que pot semblar en una primera apreciació. Aquestes transformacions provoquen els recels dels mitjans tradicionals, que només veuen els defectes d’internet i no valoren les seves virtuts. Els esquemes de control han de variar: un món en el qual els diaris tradicionals desapareixen és un món sense control ideològic. Cada usuari és el propi centre, la relació és peer to peer. Els diaris tendeixen a rebutjar aquest nou estat de coses i els mitjans en general no volen web social, ataquen YouTube, censuren Facebook o culpabilitzen Tuenti de l’assassinat de Marta del Castillo. El mal es troba en les accions de les persones, no en les eines tecnològiques. Volen controlar internet amb una concepció antiga monopolística, però no se’n sortiran, ja que la xarxa és lliure i els bits flueixen sense aturador. El protocol amb què funciona no admet censures en virtut de la seva pròpia naturalesa. La tecnologia no està destruint el valor, sinó que aquest està migrant (la Britannica i l’Encarta fracassen davant la Wikipedia). Els nous ludites no tenen res a fer: el món no s’acabarà amb l’hegemonia de les TIC. I els nens hauran d’aprendre des de la seva condició de nadius digitals, no perdre el temps amb eines obsoletes que no els permeten transcendir l’espai clausurat de l’aula. La Web 2.0 és conversacional i en aquesta conversa global els menys hàbils en el procés de comunicació són exclosos. Alguna cosa s’està movent: un canvi de paradigma.\nA continuació, el president del Parlament, Ernest Benach, ha exposat a l’auditori el Parlament 2.0, integració de les eines socials per apropar la institució als ciutadans en una època de clara desafecció política. Finalment, a la taula sobre Administració 2.0 els ponents Marta Continente (Directora General d’Atenció al Ciutadà, GenCat), José María Pérez (Ajuntament de Gijón) i Alberto Ortiz de Zárate (Osakidetza) han comentat la importància del compromís en Web 2.0 en els diferents àmbits de servei a la ciutadania. Demà seguim.\nL'entrada va ser publicada el Internet, Reflexions, Web 2.0 i etiquetada cdigital09 per Enric Gil. Guarda l'enllaç permanent.\nUn pensament sobre “Primer dia de CDigital 09”\nXavi el Març 30, 2009 a les 4:04 pm va dir:\nEl gran perill que comporta aquest peer to peer informatiu entre els usuaris d’internet, és que massa sovint es confón la informació amb la opinió. Cosa que també passa en molts mitjans de comunicació tradicionals, però que es veu incrementada en aquest flux constant d’informació subjectiva que és internet. Però suposo que aquest és més un problema de perdua de dignitat de la professió del periodista que no pas del suport on escriu.\nEnguany no he pogut assistir a la Catosfera, però gràcies a tots els que hi heu anat l’he pogut seguir virtualment 😉


Fauna de l'Devónico: desenvolupament i evolució | Meteorologia en Xarxa\nFauna de l'Devónico\nEl període Devónico va formar una de les cinc subdivisions que tenia l'era Paleozoica. Aquest període va tenir una gran quantitat de canvis a nivell geològic i de biodiversitat a tot el planeta. Va durar uns 56 milions d'anys i es van poder desenvolupar diversos grups d'animals, especialment els d'hàbitat marí. També hi va haver canvis en els hàbitats dels animals terrestres, on també van aparèixer grans plantes i els primers animals terrestres. la fauna de l'Devónico va ser coneguda per ser la que es més hípic en gran mesura. Encara que aquest període té la fama de tenir un episodi d'extinció on van desaparèixer més de l'80% de les espècies.\nPer això, dedicarem aquest article a explicar-tot el que has de saber sobre la fauna de l'Devónico.\n1 Desenvolupament de la fauna de l'Devónico\n2 Fauna de l'Devónico aquàtica\n3 Colonització de la terra\nDesenvolupament de la fauna de l'Devónico\nAquest període va ser perfecte per poder desenvolupar la vida. I és que les temperatures van ser més agradables durant aquest temps i va permetre un bon desenvolupament de la fauna i la flora. Tots els mars existents en aquest període tenien un nivell alt de vida. I és que en els oceans es poguessin desenvolupar aquelles espècies més primitives com ho són les esponges. Van començar a aparèixer espècies d'esponges silícies i florint en els esculls de coral van poder desenvolupar diferents adaptacions. Les esponges silícies tenen una major resistència davant les condicions ambientals i la presència de depredadors.\nEls esculls de coral i les algues bentòniques també van jugar un paper fonamental en el desenvolupament de la morfologia dels oceans. Un gran escull s'estenia aleshores a partir d'una distància de milers de quilòmetres que delimitada un continent complet. La fauna d'el Devónico va tenir un dels majors canvis en els ecosistemes aquàtics ja que van aparèixer els animals nectònics. Moltes d'aquestes espècies de nous animals eren predadors.\nQuan hi ha un nou desenvolupament d'una espècie o adaptació a l'mig, s'exerceix una pressió sobre la cadena tròfica. És a dir, si hi ha nous predadors que cacen les seves preses fa promoure un nou comportament en les espècies que necessiten fugir i escapar amb vida d'aquestes situacions. Això es tradueix en un període d'evolució i adaptació a les noves condicions que genera una diversificació dels gens d'animals i plantes.\nEn els ecosistemes aquàtics també donem un desenvolupament de la diversificació dels mol·luscs fent que van aparèixer els primers ammonoideos. Aquests ammonoideos provenen a partir de l'evolució dels nautiloideos durant la fauna de l'Devónico inferior. Els nautiloideos van persistir encara que amb menor diversitat i abundància.\nFauna de l'Devónico aquàtica\nEn els hàbitats d'aigua dolça van començar a proliferar i envair els bivalves. En aquell temps els trilobites van començar a declinar es poc a poc tot i que encara apareixien noves formes de vida. Havien alguns trilobits de grans dimensions. D'altra banda, teníem als artròpodes euriptéridos que van continuar sent un grup bastant important de depredadors.\nDurant aquesta expansió la fauna de l'Devónico aquàtica va tenir experimentació en el creixement de peixos. Especialment van ser els placoderms i els taurons, tant els osteïctis com els sarcopterigios, dels que van derivar els vertebrats terrestres, com ho són els actinopterigis. Aquest últim grup són els que actualment predominen en els mars. Hi ha científics que coneixen a la fauna de l'Devónico com l'edat dels peixos. Això és degut al fet que hi ha fòssils de restes molt diversos i ben preservats d'aquests peixos, molts d'ells en dipòsits d'aigua dolça de llacs.\nEn aquest temps ja van datar els celacantos. A mitjans de la fauna de l'Devónico dels placoderms van començar a guanyar la partida als ostracodermos. Aquests el que fa que de la nissaga dels sarcopterigios sorgissin els Ichthyostega i Acanthostega. Aquests dos gèneres estan lligats a la transició dels peixos cap als tetràpodes. Aquesta transició històrica es va fer durant la transició entre la fauna de l'Devónico i el període Carbonífer.\nUna de les grans dubtes que existeixen sobre aquests peixos és que sí que van ser d'aigua dolça o d'aigua marina. Aquest dubte sorgeix a través que molts peixos d'aigua dolça s'han pogut trobar en dipòsits de velles Areniscas vermelles. Aquesta zona és terrestre i es troba formada per un tancament de l'oceà Iapetus. Aquesta és la principal causa per la qual es dubtes i aquests peixos van ser d'aigua dolça o d'aigua marina. El primer registres que es donen d'aquests peixos s'obtenen a través de mitjans marins encara que la majoria d'ells són peixos silúricos d'aigua dolça. A partir d'allà van anar sorgint a diferents grups de peixos.\nColonització de la terra\nUna altra característica principal que fa destaca la fauna de l'Devónico és la colonització de la terra. durant el període Silurià els artròpodes probablement van envair la terra. No obstant això, les primeres dades provenen de la formació de l'Rhynie Xert d'devònic inferior d'Escòcia. Aquesta informació guarda a tota una comunitat de plantes i artròpodes que van aportar gran informació sobre l'ecologia primitiva dels primers mitjans terrestres.\nExisteixen nombroses espècies de plantes que van ajudar a que els artròpodes, en els quals s'inclouen els escorpins, àcars i insectes amb ales, poguessin desenvolupar-se i tenir un ecosistema apte. Els artròpodes marins i d'aigua dolça van haver de evolucionar fins als sistemes terrestres gràcies a el desenvolupament de la respiració aèria. No obstant això, és complicat establir amb les dades de registre fòssil que té una enumeració més correcta sobre l'ordre d'arribada dels àcars, escorpins i centpeus a l'ecosistema terrestre. Tots aquests artròpodes tenen avui descendents extraordinàriament diversos i que siguin adaptat a condicions ambientals molt diverses gràcies també a el desenvolupament de les plantes vasculars.\nAbans de l'aparició dels vertebrats tothom primitiu estava poblat per artròpodes. Hi ha certa polèmica que segueix estenent sobre el món científic i tracta sobre el moment en què els vertebrats van aventurar fora de l'aigua i sobre les causes que el van empènyer fer-ho. Cal admetre que és complicat pensar que un animal que té un ecosistema marí acabi desenvolupant adaptacions d'un ambient en el qual no ha viscut i tampoc necessita viure.\nEspero que amb aquesta informació puguin conèixer més sobre la fauna de l'Devónico.\nRuta completa cap a l'article: Meteorologia en Xarxa » Meteorologia » Ciència » Fauna de l'Devónico\nRiu de sorra\nÈpoca de l'Miocè


Moments de tendresa: Ser mare i treballadora, duet complicat...\nBona tarda Cadi!\nEl que escrius en aquesta nova entrada és ben veritat, a vegades tot es fa molt complicat i molt merevellós a la vegada. De totes maneres, volia dir-te que tot i que ser mare i treballadora és un duet complicat, tu el compleixes a la perfecció i amb nota!!\nMoltes gràcies Cadi! Les teves paraules sonen a música per a mi...Tu, ja ho saps, també ets un pare increïble, i amb nota!\n21 de febrer de 2010, a les 18:38\nAixò és la vida. Sempre ens posa a prova. Ens trobam acompanyats de les persones que ens poden acompanyar i per a la resta estam sols i s'ha de sobreviure. Cada obstacle que superes és una passa cap a la maduresa i la plenitud com a persones. S'ha de tenir corate i s'han de superar les adversitats. Endavant!\nAntònia, maca, ja saps que més es va perdre a Cuba, i tot és superable, tan per bé com per mal.\nPensa que totes les ronyes que agafi ara la criatura ja les haurà superat, l'escoleta és com una tanca immunitzadora, allà tot s'agafa i tot s'amolla, i així es van immunitzant. I després ja tot és més fàcil.\nAu, coratge, t'ho diu una mare fadrina (ara ja es pot dir, no és pecat.....)\n22 de febrer de 2010, a les 10:17\nHola, jo no soc mare, però soc mestra dels infants més petits, les guarderies i escoles estan fetes perquè les mares i els pares puguin estar tranquils i puguin dur el fill o filla a seguir aprenent moltes coses que només amb la família no basten. A vegades tendim a sobreprotegir a l'infant, l'infant s'inmunitza cada dia més i es fa gran, a l'escola és socialitza i es relaciona i el fa tornar més comunicatiu, aprèn, juga, es mou, es constipa, es cura, es torna a enmalaltir, però arribarà un moment que es tornarà fort com un roure, sinò pensa amb com ens hem imunitzat nosaltres, jo els primers dies de feina, tot el dia tenia malalties, i ara ja estam més que inmunitzats, sinó estariem sempre malaltes, perquè al meu cole els duen més que constipats, perquè la gent té feina, i per por a perdre-la els duen fins i tot amb febre no és el correcte, pero`la societat tampoc és la millor.Anims.\n22 de febrer de 2010, a les 10:32\nGràcies mon paret, els teus consells de pare sempre m'han servit de guia i sempre m'han funcionat!\n22 de febrer de 2010, a les 23:41\nAina, moltes gràcies per llegir-me! Idò tens molta de raó, més es va perdre a Cuba, hehe. Hem de ser positius i valorar el que tenim. Enhorabona per la teva valentia i fortalesa pel fet de ser mare fadrina, tens tota la meva admiració. El meu instint maternal sempre ha estat tan fort que sempre havia pensat que, si es donàs el cas quem el moment de voler tenir un fill, no tenia parella, voldria ser mare fadrina, com tu.\n22 de febrer de 2010, a les 23:46\nXisqueta, ja saps com som, una passadora de pena nàta. M'agrada fer les coses ben fetes i és aquest no poder tenir-ho tot baix control el que em desquadra. Estic d'acord amb tu que l'escoleta fa molt de bé als infants, de fet a n'Oriol li encanta, però ve carregat de ronyes, com diu la meva companya Aina, i això és el que ho complica tot. Besadetes!\n22 de febrer de 2010, a les 23:49\nEm dic Mireia i treballo al programa d'IB3TV "971 Balears". Ara mateix estam preparant un programa sobre mares fadrines i m'he trobat amb el teu bloc i els comentaris de N'Aina i n'Antònia sobre les mares fadrines. Us faria gràcia participar al programa que es farà el proper dilluns 19 d'abril?\nUs deixo el mail del programa redaccio971@novatelevisio.com\nMoltes gràcies per tot i disculpau la meva intromissió\n13 d’abril de 2010, a les 12:08


Els vídeos del programa Esports Catalunya Ràdio\nÀlex Granell: "El partit contra el Barça és el que em fa més il·lusió"\nEl jugador català del Girona parla amb Francesc Garriga en una entrevista a "El Club de la Mitjanit"\nFotos amb Glamour del Barça\nNeeskens afaitant-se. Migueli en moto. Cruyff i Pelé jugant com a rivals en un Carranza. L'ex-jugador Canito amb unes gitanes en un bar de la Zona Franca, Kubala i Manchón jugant a golf. Retrats del Barça des del 72 fins al 92 amb el fotògraf Xavier Valls que ens explica com és "El Meu Barça en blanc i negre" ,un recull d'imatges que són testimoni d'un Barça molt diferent al d'ara.\nCruyff per Cruyff. L'autobiografia del 14, al "Tot costa"\nJordi Costa i Sònia Gelmà conversen amb Jordi Cruyff de "14. L'autobiografia", de Johan Cruyff. El llibre s'ha presentat aquest dilluns a l'Auditori 1899 del Camp Nou. Durant l'acte, Josep Maria Bartomeu, president del Futbol Club Barcelona, ha remarcat que en pocs dies ja s'ha enfilat al número 1 en vendes de no ficció en català.\nEl "Tot gira" a l'"Open Camp"\nPrograma especial del "Tot Gira" des de l'"Open Camp", a Barcelona, on sis oients han competit per endur-se diferents premis.\nMarc López es confessa al Tot costa\nMarc López, repassa la seva trajectòria al Tot costa, després de l'or olímpic en dobles\nUs presentem el nou programa d'esports de Catalunya Ràdio. Es dirà "Tot Costa" i el presentarà Jordi Costa i Sònia Gelmà, a partir del 29 d'agost.\nPortugal trenca el somni de França, la selecció amfitriona de l'Eurocopa\nXavi Campos i Eudald Serra fan un balanç de la competició, que ha acabat amb la sorpresa de Portugal. L'equip de Cristiano Ronaldo ha guanyat per un gol contra França.\nQui guanyarà l'Eurocopa, Portugal o França?\nSergi Andreu aposta que Portugal, per fi, guanyarà l'Eurocopa. Xavi Campos pensa que França és la gran candidata per guanyar la final de diumenge, 10 de juliol, perquè té més bons jugadors.\nXavi Campos: "Alemanya és una mica favorita davant de França"\nEl cap d'Esports de Catalunya Ràdio dóna com a favorita Alemanya, davant de França, per arribar a la final de l'Eurocopa, que se celebrarà diumenge a París i per la qual Portugal ja s'ha classificat.\nXavi Campos: "Pronostico una victòria clara d'Alemanya"\nEl cap d'Esports de Catalunya Ràdio fa pronòstics de l'eliminatòria entre Itàlia i Alemanya\nSergi Andreu: "Compte amb la selecció de Gareth Bale"\nSergi Andreu fa pronòstics de l'eliminatòria entre País de Gal·les i Bèlgica\nFrancesc Garriga: "Aposto per Portugal"\nFrancesc Garriga fa pronòstics de com anirà el partit de Portugal amb Polònia


3.000 habitatges: el govern anuncia les línies principals del Pla d’habitatge que el Ple haurà d’aprovar al febrer | elCugatenc\n3.000 habitatges: el govern anuncia les línies principals del Pla d’habitatge que el Ple haurà d’aprovar al febrer\n“Amb un 10% d’HPO sobre el conjunt del parc d’habitatge és evident que el concepte ‘no marxar de Sant Cugat’ no el podrem garantir però per primera vegada posem damunt de la taula que hi ha una necessitat i que hi hem de donar resposta”, ha dit davant la premsa l’alcaldessa, Mireia Ingla, en la presentació de les principals línies del Pla d’Habitatge Assequible 2030 aquest dijous al migdia a l’Escola Tècnica Superior d’Arquitectura del Vallès (ETSAV), “és el percentatge que hem aconseguit després de buscar per tots els racons”. Hores d’ara, el percentatge d’HPO sobre el conjunt del parc és d’un 2,3%.\nL’alcaldessa, de fet, tot i haver clos la seva presentació apel·lant a no deixar que ningú marxi de Sant Cugat ja havia advertit que difícilment es podria alterar l’oferta i la demanda. Tot i això, el tripartit proposa fer-ho amb un Pla d’Habitatge Assequible 2030, substitut del Pla d’Acció Promusa 2030 –descartat pel govern actual: “l’antic Pla tenia moltes coses que no estaven lligades”, critica la tinenta d’alcaldia de Drets Socials i Igualtat, Núria Gibert–. El nou Pla preveu la construcció de 3.000 habitatges assequibles. L’horitzó 2030 no és, però, la data de finalització de totes les promocions sinó quan tots els sòls previstos estaran disponibles per a ser edificats.\nCal destacar, alhora, que bona part dels 3.000 habitatges es preveuen al darrer creixement de la ciutat, a l’entorn de l’Hospital General, Ca n’Ametller, Can Fontanals i Can Mates Oest, un desenvolupament urbanístic que el tripartit ha començat a treballar amb un procés participatiu en què es parla d’un ecobarri amb un 50% d’HPO. Allà s’hi preveuen 2.200 dels habitatges recollits a l’avançament del Pla que el govern ha presentat aquest dijous.\nLa resta estan distribuïts en diferents indrets de la ciutat, alguns sonats com el Ragull Centre, el Garden del carrer Villà, la promoció del carrer Sant Joanistes o una de les parcel·les de la Floresta que es recuperaran del conveni amb l’IMPSOL. El tinent d’alcaldia de Desenvolupament Urbà i Habitatge, Francesc Duch, ha reconegut també que hi ha altres possibilitats encara no tancades i que hores d’ara no les anunciaran. Per això el document no preveu actuar sobre indrets sonats durant els darrers anys com la Centralitat de Valldoreix.\nEl document serà presentat el 21 de desembre al consell d’administració de l’empresa pública d’habitatge, Promusa; que n’haurà de donar el vistiplau abans d’elevar-lo a la junta general, el que es preveu fer al gener. L’aprovació definitiva dependrà del Ple municipal, amb la previsió de fer-se al febrer. “Més que el calendari allò important és aconseguir sòl”, defensa l’alcaldessa referint-se a la tramitació i a l’horitzó 2030 que marca el document, que, a més, podrà créixer amb noves propostes que puguin sorgir durant els propers anys.\n480 milions d’inversió i cinc fórmules per aconseguir sòls\nEl tripartit defensa el document per doblar el percentatge d’HPO previst al pla anterior. Per fer-ho caldrà una inversió de 480 milions d’euros entre l’Ajuntament, altres administracions i promotores privades –el càlcul de cost del sostre sobre totes les àrees previstes al Pla–. Encara no saben quants d’aquests diners recauran directament sobre l’erari municipal ni si caldrà fer noves ampliacions de capital a Promusa per fer-ho possible.\nPer aconseguir l’objectiu, el govern es proposa cinc fórmules: (1) arribar a acords amb propietaris de solars per modificar el planejament i obtenir sòl públic (Ragull Centre, Villa Argentina, Pla del Vinyet, Jardí de les Fades i Joan Berenguer són els més factibles; 292 habitatges), (2) fer habitatges dotacionals en sòls qualificats d’equipaments, (3) aplicar el tanteig i retracte per rehabilitar habitatges o tenir solars on construir HPO de lloguer, (4) el desenvolupament de Ca n’Ametller i (5) l’ús de terrenys de titularitat pública en sòl urbà amb la possibilitat, si cal, de modificar el planejament urbanístic.\nPreguntada per l’efecte del verd urbà com a atractor de capital en contra de les classes populars, Gibert ha defensat que “la gentrificació s’ha de combatre amb habitatge públic, no contra els serveis o evitant un barri sostenible” i per això ha dit que el govern posarà “tota la innovació social al servei de les persones”. Soler amplia la idea referint-se als nous desenvolupaments: “Ca n’Ametller no està definit com serà, no tenim un concepte i hem de veure quina discriminació fan els promotors entre cessió i immobles privats”.\nPreguntat per aquest mitjà, Duch explica que a l’àrea d’Urbanisme tenen en compte la reivindicació per fer noves promocions d’habitatge cooperatiu més enllà de la iniciativa de les Cases dels Mestres de la Floresta. Preveu reservar les parcel·les més petites recollides al Pla per fer promocions cooperatives tot i que hores d’ara el govern s’ha negat a concretar cap de les promocions. D’altra banda ha reconegut que no es descarta estudiar possibles formes de densificació dels barris menys habitats, un procés que desvincula del Pla d’Habitatge Assequible.\nUn conveni amb l’ETSAV\nLa presentació del Pla a l’ETSAV no ha estat una casualitat sinó una forma de reivindicar la implicació de la universitat en el seu entorn a través de projectes que permeten treballar la gestió territorial des de casos reals, tal com ha reivindicat el seu director, Pere Fuertes: “Haver-nos deslligat del territori és un dels grans problemes del món contemporani”.\nEn aquest sentit, l’Ajuntament i l’ETSAV han signat un conveni que ha de servir per fer inventari de la realitat existent i desenvolupar idees per aconseguir més habitatge assequible a la ciutat, amb idees agosarades, reconeix el sotsdirector del centre, Roger Sauquet, com actuar sobre les zones de baixa densitat poblacional o posar en valor el patrimoni rural.\nEl treball parteix de quatre vectors: (1) la integració de la volumetria dels nous edificis amb el seu entorn tenint en compte que bona part de les parcel·les disponibles es troben en la trama urbana consolidada, (2) la versatilitat dels habitatges i de la domèstica tenint en compte la diversitat de models familiars, (3) la introducció del valor tecnològic per millorar l’habitabilitat i l’eficiència i (4) la qualitat ambiental de l’entorn amb respecte al verd urbà i la possibilitat de fer cobertes vegetals, entre d’altres.\nCreixen les peticions per repensar Promusa\nAl passat Ple es va viure una nova mostra de peticions per redefinir el futur de l’empresa pública d’habitatge. L’aposta pel lloguer i la possible aborció de nous serveis són punts claus per a la transformació.


▷ ⭐Definició de timbaler⭐ - Significat, Exemples i Sinònims\nelcorrector.cat » Definició de timbaler\nDefinició de timbaler\nara pots descobrir La definició i nombrosos exemples de com utilitzar la paraula timbaler, en aquesta selecció de rectificacions ortogràfiques pots veure com es pot usar en un context real aquest mot i utilitzar un dels sinònims que et recomanem de la llista completa que trobaràs aquí també pots veure la seva Definició perquè et sigui moltíssim més fàcil entendre què significa timbaler.\nPersona que toca el timbal o les timbales.\nSinònims de timbaler\n¿Cóm es diu timbaler en castellà? / ¿Cómo se escribre y se dice tamborilero en catalán?\nSi vols aprendre com es diu en castellà timbaler has de saber que la seva traducció és tamborilero pots veure en la nostra pàgina web més exemples en català perquè et sigui més fàcil contextualitzar-la en castellà.\nExemples de com utilitzar timbaler\nA la cerimònia van actuar […] percussionistes i tabalers de Brasil, el […] Carib, Europa, Costa d’Ivori i els Estats Units […] d’Amèrica, així com bandes d’acer i escoles locals.\nUn ballarí i tabalers paticipan de […] les ‘Trucades’, un dels principals desfilades durant el Carnaval uruguaià.\nPel que fa a […] els músics i tabalers, es van posar […] mans a l’obra.\nL’ambient de companyonia té el fons musical de les bandes […] de steel pa, tabalers i ballarins […] que converteixen els carrers en un minicarnaval.\nEl ‘Atiar Foc’, amb direcció artística de Carles Molinet, és una cercavila de foc en què participen 14 colles (grups) de dimonis i […] diables de diferents indrets de Mallorca, a més de bèsties de foc, 14 formacions […] de tambors, tabalers i batucades.\nEs menja i es beu animat, com […] és tradicional, per un grup de timbalers i una associació de balls regionals.\nA continuació, un gran seguici compost per tamborers, dansaires folklòrics, nens disfressats de cavalls i la Banda de Música de Palma part cap a la Seu.\nUn timbaler a la proa, tocant el ritme en un tambor gran?\nA través de Sergio, un timbaler del carnaval uruguaià emigrat a Europa, la pel·lícula ens explica la història comuna a tants emigrats llatinoamericans que busquen el somni […] d’un futur millor.\nLa Sra. Pauline Andela Tsala, un tamborilera camerunesa de 76 anys que és una de les últimes persones que encara practiquen la comunicació tradicional amb tambors, va demostrar davant l’audiència la seva habilitat per desxifrar i traduir […] […] ritmes i seqüències de sons de tambors.\nMés d’un centenar de germans de la Confraria van assistir al nomenament de Timbaler d’Honor 2009 (16/03/2009)\nEls seus primers èxits van ser «Et vaig a explicar la meva vida», «Malgrat tot», «Els homes ploren també» i «El petit timbaler«, entre altres.\nLa cerimònia festiva d’inauguració celebrada al recinte del parc […] químic […] industrial de Xangai (SCIP) va incloure -com tota celebració xinesa- la participació de tabalers tradicionals.\nDit això, la millor opció per aparcar aquest dia tan significat són els voltants de la Plaça Doñana o […] la Plaça del Timbaler.\nA l’exposició també es van exhibir tambors que pertanyien a Babatunde […] Olatunji, mestre timbaler nigerià ja […] mort.\nAl jove timbaler li van apallissar […] i li van prendre el seu tambor.\nJuan Antonio Román Ortiz ha […] estat elegit com a ‘Timbaler d’honor 2009’ […] (09/03/2009)\nDes de 1998, ia través dels ensenyaments del […] popular gaiter i timbaler Pepe Blanco compte […] amb un grup de gaites, format actualment […] per uns 20 nens i nenes, que reben gratuïtament classes de gaita i tambor amb l’impuls d’aquesta Agrupació.\nAquest Diumenge 28 de febrer tindrà lloc l’acte de […] nomenament del Timbaler d’Honor 2010 […] (24/02/2010)\nEl repte més gran és que jo no sóc tamborilera de bata.\nEl timbaler està assegut […] a la proa, tocant el ritme en un tambor gran, per assegurar que els remers treballin a l’uníson.\nEl jumillano Julián Cants […] serà proclamat Timbaler d’Honor 2010 […] per la Confraria Crist de la Sang (03/02/2010)\nEl Centre d’Informació de les […] Nacions Unides a Nairobi va coordinar la […] actuació de sis tabalers durant un acte […] organitzat per celebrar el Dia Internacional.\nPer cada pràctica el grup formarà 2 […] equips, cada un requereix entre vuit i deu […] remers i un timbaler, amb un timoner […] preparat, qualificat i competent proveït per BDBs.\nEl timbaler del temple, que havia estat mirant […] el comportament rude dels sacerdots, els va implorar que donessin una […] ració de menjar del temple a l’estrany jove.\nEs tracta d’un correfoc a càrrec de la companyia Iguana Teatre en el qual participen dimonis, bèsties de foc, […] batucades, tambors i tabalers.\nA l’acte van assistir diferents […] autoritats, així com tabalers d’Hellín, Tobarra […] i Jumilla que van realitzar una petita exhibició


Centres privats concertats. Departament d'Educació\nTres representants del o la titular del centre.\nQuatre representants dels pares i les mares o els tutors i les tutores de l'alumnat, elegits per ells i entre ells.\nDos representants de l'alumnat elegit per ells i entre ells, a partir del primer curs d'educació secundària obligatòria.\nEl Departament d'Ensenyament recomana que els centres incorporin un representant de l'Ajuntament del seu terme municipal per afavorir la participació de l'Administració local en la vida del centre.\nA més, en els centres específics d'educació especial i en els que tinguin aules especialitzades, també forma part del consell escolar un o una representant del personal d'atenció educativa complementària.\nUna de les persones representants dels pares i les mares del consell escolar ha de ser designada per l'associació de pares i mares més representativa al centre.\nAixí mateix, els centres concertats que imparteixen formació professional poden incorporar al seu consell escolar una persona representant del món de l'empresa, designada per les organitzacions empresarials, d'acord amb el procediment que les administracions educatives estableixin.\nLes eleccions per a la constitució o renovació de membres del consell escolar, les convoca la persona titular del centre privat concertat, amb quinze dies d'antelació, dintre del període que fixa el Departament d'Ensenyament.


Venda de mobiliari - Mosaic Interiorisme\nPer què comptem amb el servei de venda de mobiliari?\nA la botiga de decoració de Mosaic pots comprar mobles en línia, il·luminació i articles decoratius. Però, a més, amb el nostre servei de venda de mobiliari, t'assessorem i et facilitem la recerca de tots els elements que van a fer que el teu projecte sigui únic. A més, podràs comprar amb condicions especials. Demana'ns assessorament sense compromís!\nMobles, llums i decoració en un sol lloc i a preus especials\nEl nostre servei de venda de mobiliari t'ofereix la possibilitat de comprar directament a través de Mosaic mobles de disseny, llums de disseny i elements de decoració per a la llar o el teu negoci. A més, treballem amb més de 80 marques de mobiliari, il·luminació i complements, amb molt bones condicions que estenem als nostres clients. Tot això per poder aconseguir articles de decoració amb l'estil que estàs buscant al preu que necessites.\nLa nostra gamma de productes ens permet oferir-te mobles, llums i molts altres elements decoratius sense que hagis de visitar infinitat de botigues de decoració i venda de mobiliari. Amb nosaltres, podràs veure directament els diferents materials i acabats en el nostre propi estudi d'interiorisme. A més, com molts dels fabricants amb els que treballem disposen de showroom de marca, els podrem visitar conjuntament per veure i tocar els productes proposats.\nVenda de mobiliari de disseny\nAmb Mosaic trobaràs mobles de disseny i complements de decoració que s'adaptaran a les teves necessitats i desitjos per:\nHabitatge: treballem amb marques de mobiliari, il·luminació i complements de diferents estils per poder trobar la millor alternativa a cada necessitat, preu, qualitat, acabat, teixit i color.\nOficina: treballem amb diferents fabricants pel mobiliari operatiu, direccional i per zones comuns, de gamma mitjana-alta i amb preus més assequibles, per poder donar alternatives. A més, ens agrada combinar els articles per a oficines amb articles de marques no específiques d'oficines per poder complementar el disseny reduint costos. També tenim tots els complements necessaris per a l'oficina.\nRetail i contract: treballem amb diferents fabricants per poder oferir mobiliari amb els certificats necessaris per a l'activitat del local.\nTreballem amb marques nacionals i internacionals, signatures amb un alt reconeixement i d'altres que molt pocs coneixen, però que tenen una molt bona relació qualitat preu. Aquesta amplitud de proveïdors i de fabricants, ens permet poder oferir alternatives de cada peça de diferents pressupostos i amb diferents acabats.\nAmb Mosaic trobaràs mobles de disseny i complements de decoració ideals pel teu projecte i que s'adapten a totes les teves expectatives!\nDescobreix la nostra selecció de marques\nA la botiga de decoració de Mosaic, trobaràs mobles de disseny, mobles d'estil colonial, mobles d'estil ètnic, contemporanis i per descomptat, diferents gammes de qualitats i de preus, perquè puguis trobar el que més t’encaixa per estil i pressupost. Et proposem una representació de productes en línia, però tenim molts més productes a la part offline ja que molts productes només poden vendre offline, per la seva capacitat de ser personalitzats, per exemple. Tenim peces que t'enamoraran. Pregunta'ns sense compromís!


Obertament no creu que la solució a casos com l'agressió de Berga sigui enfortir la xarxa d'internament psiquiàtric - Regió7 :: El Diari de la Catalunya Central\nObertament no creu que la solució a casos com l'agressió de Berga sigui enfortir la xarxa d'internament psiquiàtric\nL'entitat assegura que la relació entre trastorn mental i violència només pot associar-se en alguns casos en què s'hi sumen altres factors de risc\nacn | barcelona 16.03.2017 | 20:22\nL'entitat Obertament s'ha posicionat en contra que la solució a casos com el de l'agressor de Berga sigui "enfortir la xarxa d'internament psiquiàtric". L'entitat ha volgut respondre així a les declaracions que va fer el conseller Comín aquest dimecres en què assegurava que era important enfortir la xarxa de salut mental i d'internament psiquiàtric perquè "problemes com aquests puguin ser tractats al sistema de salut i evitar així que acabin derivant en conseqüències penals". En aquest sentit, l'entitat ha alertat del "perill d'estigmatització" de les persones amb problemes de salut mental i ha assegurat que "l'evidència científica demostra que la relació entre el trastorn mental i violència només pot associar-se en alguns casos en què el trastorn està sumat a altres factors de risc com són les situacions d'exclusió social, l'exposició a situacions violentes o el consum d'alcohol i altres tòxics".\nObertament, una entitat que lluita contra l'estigma de la salut mental, també ha exposat a través d'un comunicat que veuen "intolerable" que en un cas com el de Berga "es posi el focus en criminalitzar les persones amb problemes de salut mental vinculant-les, un cop més en els mitjans de comunicació, a conductes violentes i reprovables".\nTot i la crítica, Obertament ha volgut deixar clar que estan d'acord en què "calen més recursos públics específics, tant de salut com socials, per oferir millors serveis destinats a la salut mental".\nL'entitat també ha volgut condemnar els fetes correguts diumenge a la matinada a Berga i consideren que "suposen una clara discriminació cap a les persones LGTBI i evidencien que l'homofòbia és un problema social subjacent a la nostra societat al qual cal fer front de forma rotunda i evitant les cortines de fum".\nD'altra banda, l'entitat ha volgut expressar també el seu respecte envers la família de l'agressor davant de la "delicadíssima situació en què es troben". Per això, Obertament ha volgut recordar als mitjans de comunicació que "evitin qualsevol tipus de sensacionalisme i respectin el dret a la intimitat i a l'honor de les persones, especialment quan passen per un moment vulnerable i que té a veure amb la seva salut mental".\nPrecisament, la família de l'agressor de Berga ha volgut fer públic que darrere de l'atac que va perpetrar el seu fill hi ha un trastorn de conducta greu. La família ha reclamat mes recursos i també canvis legislatius perquè les persones que pateixen aquests trastorns puguin ser tractades ni que sigui en contra la seva voluntat.


Congressos i Jornades > Congrés Didàctiques 2010 > Inscripcions\nSou a: UdG › Congressos i Jornades › Congrés Didàctiques 2010 › Inscripcions\nLa inscripció al Congrés es fa mitjançant la interfície d'administració d'esdeveniments ConfTool i seleccionant Nou registre. S'han de completar tots les dades del formulari Nou registre que facilitarà l'aplicació.\nEl formulari de registre proporciona diferents camps que es corresponen a les dades del nou usuari, és obligatori, como a mínim, omplir tots els camps marcats amb un asterisc (*):\nTítol acadèmic: (*) (Sr. Sra. Dr. Prof.)\nAdreça 1: (*)\nCorreu electrònic: (*)\nCorreu electrònic secundari:\nComentari de l'usuari: (En aquest camp podrà fer comentaris personals)\nDades d'accés a la plataforma de gestió personal del Congrés\nNom d'usuari: el seu nom d'usuari per a l'accés a la plataforma ha d'estar format almenys per dos paraules (imprescindible).\nContrasenya: Les contrasenyes han d'estar formades almenys per (5) caràcters. Han d'incloure una lletra (a-z) i almenys, un número (0-9).\nConfirmar contrasenya: Repetir la contrasenya escollida.\nUn cop complimentades les dades personals i l'accés, els usuaris podran seleccionar diferents opcions:\nOPCIÓ 1: Crear només un compte d'usuari\nSi es desitja només crear un compte d'usuari i realitzar més endavant l'enviament de propostes de contribució i el pagament de les quotes d'inscripció.\nOPCIÓ 2: Guardar i començar amb la inscripció\nGuardar i començar amb la inscripció permet pagar les quotes d'inscripció al congrés. Acabat aquest procés rebrà un correu electrònic de confirmació i podrà imprimir el seu rebut.\nAquest procés es realitza en quatre passes:\nS'haurà de definir l'estat de participació (Normal, Col·lectiu docent de les Universitats Organitzadores, Ponent, Convidat, Estudiant). Els col·lectius docents de les Universitats organitzadores, els ponents convidats i els estudiants s'hauran d'acreditar mitjançant un codi de membre/estudiant que els hi facilitarà l'organització.\nDefinició de la tipologia d'inscripció:\nExisteixen dos tipologies d'inscripció, amb assistència (opció: Completa) i participació al congrés i sense assistència (opció: Mínima), per als no assistents que desitgin obtenir el certificat de presentació de propostes.\nLa quota d'inscripció amb assistència inclou els drets de participació, el certificat individual, el document d'actes del congrés i material complementari, els cafès i els dinars dels dies 4, 5 i 6 de febrer. També inclou les visites guiades i activitats gratuïtes programades en el marc del congrés.\nLa quota d'inscripció sense assistència inclou el certificat individual de propostes presentades, el document d'actes del congrés i el material complementari.\nParticipació sense assistència\nBàsica 100 € 120 €\nUniversitats organitzadores 90 € 100 €\nEstudiants 80 € 100 €\nParticipació amb assistència\nBàsica 220 € 260 €\nUniversitats organitzadores 190 € 220 €\nEstudiants 160 € 200 €\nQUOTA REDUÏDA. Pagaments realitzats fins al 31 d'octubre de 2009 (inclòs)\nQUOTA NORMAL. Pagaments realitzats a partir de l'1 de novembre de 2009\nSopar del Congrés (esdeveniment social dia 5 de febrer)\nLes persones que vulguin assistir al sopar del Congrés ho hauran d'assenyalar a la casella corresponent de la plataforma ConfTool i ingressar l'esmentat import amb la inscripció al Congrés.\nLes persones que vulguin assistir a les activitats culturals programades ho hauran d'assenyalar a la casella corresponent al moment d'inscriure's. En cas d'activitats especials no gratuïtes hauran d'ingressar l'import de l'activitat juntament amb el corresponent a la inscripció al Congrés.\nEl formulari ja presenta per defecte les dades del participant per si és necessari emetre factura. En cas de requeriment de factura, ho hauran de sol.licitar expressament a l'Organització del congrés correu electrònic. Si la factura s'ha d'emetre a un altre nom s'hauran de complimentar les següents dades:\nOrganització / Empresa:\nTítol acadèmic (Cap/Altres, Sra., Sr., Dr., Prof.):\nAdreça 2 (opcional):\nI finalment definir el sistema de pagament: transferència bancària, pagament amb targeta Visa, MasterCard o Aurora o mitjançant PayPal. El pagament mitjançant targeta es realitzarà amb el sistema de pagament segur PayPal.\nDe confirmació de la inscripció. En aquesta pàgina es mostra el pagament global de participació. Serà necessari acceptar les condicions d'inscripció i guardar el formulari.\nOPCIÓ 3: Guardar la informació d'usuari i començar l'enviament de propostes de contribució\nAl seleccionar aquesta opció es presenta un formulari que permet seleccionar el tipus de contribució (comunicacions, tallers, punts de trobada). Una cop seleccionat el tipus de contribució s'obre una nova finestra per a l'enviament de contribucions.\nPer enviar la seva contribució a l'esdeveniment és necessari omplir el formulari i un cop validades les dades permet enviar el document en format digital al nostre servidor. És necessari omplir tots els camps marcats amb asterisc (*). Recordem que es podrà actualitzar la contribució fins el final del període de presentació de propostes.\nInformació sobre els autors en cas de propostes col·lectives.\nDe cadascun dels autors:\nDefinir l'eix temàtic al que pertany.\nEl següent pas és l'enviament de la comunicació i podrem revisar les dades de la nostra proposta. Si aquestes són correctes és necessari confirmar-la com a contribució completa.


Onda posa en valor el seu entorn natural amb la marató de muntanya ‘Refugis de Pedra’\nIserte: “Tenim la sort de viure envoltats d'un paradís natural que ens permet la practica de molts esports”\nEsports 03 de marzo de 2022 Redacció\nOnda es convertirà en el punt de trobada de centenars de corredors que participaran en la quarta edició de la marató de muntanya ‘Refugis de Pedra’, la qual se celebrarà dissabte que ve 12 de març. El Raval de San José serà el punt d'inici i fi de la competició, que començarà a les 07.30 i finalitzarà a les 17 hores.\nLa marató constarà de 44 km amb un ascens de 2.700 metres, mentre que la prova sprint serà de 14 km i desnivell positiu de 950 metres. En aquesta fusió de naturalesa i esport, els corredors gaudiran del paratge natural de la Serra d'Espadà i voltants.\nFins al moment, les places d'inscripcions en la marató ja estan completes, sent 250 el màxim nombre de participants i, quant a la modalitat sprint, són pròximes a tancar-se amb més de 225 inscrits.\nCom a novetat, enguany es realitzarà una Fira del corredor, situada també en el Raval de San José, “amb l'objectiu que aquesta edició fora especial, no sols per als corredors sinó també per als acompanyants” asseguren els organitzadors. En ella hi haurà una zona habilitada per a prendre alguna cosa i un escenari que amenitzarà la cita.\nLa presentació de la prova ha sigut a càrrec dels organitzadors i membres del Club Camp Base, Jero Martínez i Ángeles Saiz, així com del regidor de l'àrea d'Esports, Jose Vicente Iserte, qui ha assegurat que “tenim la sort de viure envoltats d'un paradís natural que ens permet la practica de molts esports”.\nmarató de muntanya naturalesa Onda refugis de pedra


Federació d'Associacions d'Artesans d'Ofici de Catalunya: FIRA GASTROART\nHostalric acollirà la Fira Gastroart, una fira que pretén donar protagonisme a la gastronomia, als productes del territori i a la cuina selvatana. La Fira, que es farà del 24 al 27 de setembre, serà lloc d’exposició i venda de productes gastronòmics i comptarà amb un munt d’activitats com ara tastos i maridatges, música i cinema, oficis artesans, tallers i exposicions.\nL’Ajuntament d’Hostalric ha decidit fer evolucionar la Fira de Sant Miquel cap a una fira temàtica, centrada en la gastronomia i l’artesania. Gastroart neix amb l’objectiu de fomentar els productes de qualitat que contribueixen a la identitat del territori i promocionar el municipi.\nEntre les activitats programades cal destacar el maridatge musical que protagonitzaran Cris Juanico, Natxo Tarrés (Gossos) i Joan Masdéu (Wiskyn’s), amb el cuiner i gastrònom Pep Nogué com a presentador i la col·laboració d'Empordàlia. Els tres cantautors s’inspiraran amb els productes de la Selva per composar les seves cançons i, aprofitant que serà l’època de la verema, elaboraran un most que el públic assistent podrà tastar.\nTambé es podrà gaudir d'un seguit de degustacions, com ara un tast de vins Sinols d'Empordàlia, un tast de cerveses (on es presentarà la cervesa Gastroart), un tast d’oli que es farà amb la col·laboració de la DOP Oli de l’Empordà i un tast d’aigües de la comarca de la Selva, coneguda com “la comarca de l’aigua”. A més, hi haurà espai per als productes innovadors de la Selva, elaboracions amb salsafí i del foie-gras de Mas Parés.\nUna altra de les activitats destacades serà el maridatge cinematogràfic, amb dues sessions de cinema organitzades pel Cinema Truffaut, que aniran acompanyades de tastos de vins amb l’enòleg Xavier Morera i la col·laboració d’Empordàlia. Concretament, el dijous dia 24 es passarà la pel·lícula “Entre copas” i el dissabte 26, “Sin reservas”.\nEl dissabte i diumenge serà l’espai per a l’exposició i venda de productes gastronòmics, les demostracions i els tallers d’oficis artesans, i exposicions relacionades.\nLa Fira Gastroart convoca un seguit de concursos, el d’aparadors d’establiments, el de fotogràfia i el concurs “Empremtes d’Hostalric” i també comptarà amb activitats populars com l’audició de sardanes, la cantada d’havaneres, la cercavila amb les “Majorets d’Hostalric”, i la trobada de puntaires.\nCèlia Izquierdo Ramírez\nDept. Desenvolupament Local\nC/ Raval 45\nTel: 972 86 40 11, ext. 647\nFax: 972 86 52 76\nPublicado por David Gibernau en 16:15\nEtiquetas: Fires i Congressos


La construcció a Andorra: canvi de tendència?\nOPINIÓ: Pere Augé / ara.ad\nEl canvi de model econòmic, el de la diversificació via inversió exterior, ens està costant més del que era de preveure i el gran damnificat d’aquesta feblesa inversora és el sector de la construcció.\nFa pocs dies des de la Cambra de Comerç, Indústria i Serveis es passava revista al comportament d’alguns dels sectors clau de la nostra economia durant el segon semestre del 2015, i mentre la indústria, el comerç al detall i l’hostaleria donaven senyals de recuperació, el sector de la construcció, no només no havia invertit la tendència negativa iniciada fa anys, sinó que durant el 2016 s’esperava que encara baixés més.\nReducció de taxes per impulsar la rehabilitació\nEls comuns estudien la possibilitat de reduir les taxes corresponents als permisos de construcció o subvencionar-les per tal d’ajudar a promoure el programa Renova.\nLa mesura seria conseqüència de la petició que els va fer ahir la ministra de Medi Ambient, Agricultura i Sostenibilitat, Sílvia Calvó, que va comparèixer a la reunió de cònsols per demanar-los col·laboració i aconseguir que més persones se sumin al pla.\nEls comuns, poc disposats a rebaixar el percentatge de cessió obligatòria\nLa majoria de comuns no preveuen rebaixar la cessió obligatòria de sòl amb la revisió del Pla d’ordenació i urbanisme parroquial (POUP). A hores d’ara, només Sant Julià de Lòria i la Massana tenen aprovat aquest treball d’actualització. En el primer cas, la corporació aleshores encapçalada per Montserrat Gil i Manel Torrentallé va optar per mantenir el percentatge en el 10%, tal com s’havia establert des del principi, i la intenció de l’actual majoria és no fer cap modificació, ara per ara.\nLa construcció s’estanca i depen de l'inversió pública\nEl tímid repunt experimentat a nivell general per l’economia no ha arribat encara al sector de la construcció que, un semestre més, s’erigeix com l’àmbit empresarial a Andorra que majors dificultats presenta per aixecar el cap. Si bé la de les obres és l’àrea en què es dedueix una situació d’incertesa més evident d’entre les quatre branques analitzades per la Cambra de Comerç, Indústria i Serveis (CCIS) a través de l’enquesta a 404 empreses procedents de tots els vessants per analitzar la seva evolució durant la darrera meitat de l’any 2015, la seva falta d’optimisme no és la única que porta a parlar d’estancament de l’economia.\nSOS del sector de la construcció\nMés de 4.000 llocs de treball perduts entre els anys 2006 i 2015 i amb una tendència negativa per a enguany\nLa construcció a Andorra es troba a la UVI i amb uns «mínims històrics» que demanen solucions urgents que permetin fer revifar a l’activitat d’un sector estratègic per a l’economia del país. El gerent de l’Associació de Contractistes d’Obres d’Andorra, ACODA, Víctor Filloy, va explicar que tot i la bonança dels primers anys de la darrera dècada, en els últims exercicis la construcció ha mantingut un ritme de caiguda de l’activitat molt elevat, el volum d’obra executada va registrar una forta reculada com a resultat de les retallades en inversió pública, hi ha escassa demanda de nova construcció, i «poc impuls de la rehabilitació».\nLa construcció critica la retallada liberal en inversió\nL’Acoda defensa que els projectes dels pressupostos ajuden a la reactivació.\nL’Acoda es va mostrar critica amb la retallada en inversió que els liberals proposen en el pressupost. No comparteixen que “s’elimini per eliminar”.\nLes 43 esmenes al pressupost del 2016 que van presentar des del grup parlamentari liberal i que preveuen deixar en stand by projectes com per exemple el de l’heliport nacional, el recinte multifuncional, l’edifici The Cloud o la font de colors, no han acabat d’agradar als empresaris de la construcció. El portaveu de l’Associació de Contractistes d’Obra (Acoda), Víctor Filloy, va assegurar que “ens hem quedat una mica sorpresos amb les seves declaracions per eliminar aquestes partides d’inversió”. I hi va afegir: “Pensem que confonen inversió amb despesa.” En aquest sentit, va voler expressar la seva inquietud i va recordar que els projectes d’inversió es proposen perquè “els tècnics consideren que és bo per generar activitat econòmica interna”. Així, des del seu punt de vista “la millor política social que existeix és que augmenti el treball”.\nEl mercat segueix sense recuperar-se i l’obra visada cau un 20% el 2015\nEl mercat de la construcció no presenta signes de recuperació. Ho indiquen les dades del 2015 facilitades pel Col·legi d’Arquitectes d’Andorra (COAA), que assenyalen que l’obra visada va caure un 20% respecte del 2014. Així, la superfície total d’obra nova (que és la més habitual) segueix retrocedint. En total, els metres quadrats visats durant l’any passat es van quedar en 42.026, que enfront dels 65.519 d’un any enrere suposen una reducció del 35,8%. També baixa la superfície d’enderroc, tot i que lleugerament, que passa dels 8.094 metres quadrats als 5.814 metres quadrats.\nQuant a l’ampliació, segueix més o menys estable i si l’any 2014 es van visar 6.150 metres quadrats, l’any passat es van quedar en 6.115. Els únics treballs que es mantenen són els de reforma. Fins i tot registren una xifra positiva, de l’1,2% respecte l’any anterior (passen de 48.083 a 48.674 metres quadrats), encara que es tracta d’un creixement que queda lluny de nivells registrats darrerament i és “poc significatiu”, tal com va destacar el degà del col·legi, Víctor Blasi.\nCada euro invertit en el programa Renova té un retorn de 6,79\nL’execució de les obres subvencionades el 2015 pel Programa Renova –destinat al foment de l’estalvi i l’eficiència energètica i a la implantació d’energies renovables en l’edificació– va tenir un cost total de 6,3 milions d’euros. Aquesta xifra suposa que per cada euro invertit per Govern es repercuteix en 6,79 euros en el teixit econòmic del país, segons va explicar ahir el cap de l’Oficina de l’Energia i el Canvi Climàtic, Carles Miquel, que va fer un balanç «positiu» del pla de l’any passat.\nLa construcció: entre el pessimisme i l’esperança\nS’acaba l’any i toca fer balanç, és el moment de fer un cop d’ull enrere i analitzar què ha passat i què s’ha fet durant l’any que es deixa enrere. I també és hora de mirar cap al futur i fixar-se objectius i reptes a superar. Quan ara el sector de la construcció mira enrere veu que ha superat un gran abisme, ha aconseguit aturar la pèrdua de treballadors i l’obra pública pràcticament es manté amb el pressupost del 2016. Això hauria de donar una mica d’aire, és una llum d’esperança. Però a la vegada, ha continuat caient l’obra privada, i les previsions per a l’any vinent apunten a un manteniment de la tendència a la baixa, el que no ajuda a l’optimisme.\nLd’A es reuneix amb Acoda per plantejar infraestructures\nMagallón proposa traslladar la piscina d’Escaldes al Prat del Roure\nLiberals d’Andorra es va trobar ahir amb l’Associació de Contractistes d’Obres d’Andorra (Acoda) amb l’objectiu d’intercanviar impressions en el terreny d’infraestructures. En cas de ser escollits el proper 13-D, la proposta liderada per Marc Magallón estudia donar llum verd a algunes iniciatives per dinamitzar la parròquia.\nEl candidat a cònsol major va indicar que en la trobada han volgut «parlar de donar ajudes a la zona del Clot d’en privat perquè es pugui reactivar. Abans de posar una primera pedra a un edifici, la quantitat econòmica que ha de pagar un propietari fa por i tira enrera a qualsevol». Magallón va puntualitzar que l’objectiu és «estudiar beneficis perquè aquests privats puguin tirar projectes endavant i sortir tots beneficiats»


Festa del Vi Novell i l'Oli Nou de Bot - Socpetit.cat\nFesta del Vi Novell i l’Oli Nou de Bot\nEl proper dissabte 19 de gener se celebra la Festa del Vi Novell i de l’Oli nou de Bot. Es tracta de la primera festa terraltenca de l’any dedicada a aquests productes. S’hi ha convidat com a pregonera a la periodista Tana Collados, directora del programa Cuines de la Televisió de Catalunya.\nHi haurà una barra on es podran degustar tots els vins de l’Agrícola Sant Josep i un aperitiu acompanyat pels sabors de temporada del ‘Novell de Bot’ 2012 (DO Terra Alta) i de l’oli d’oliva verge extra (DOP Oli de Terra Alta) de la nova collita. Tot plegat amenitzat per l’actuació musical en viu de David Espinós i Joan Robles duet.\n10:30h Obertura de les portes del celler i de la barra de vins de l’Agrícola Sant Josep.\n11h Salutació i pregó, a càrrec de Tana Collados.\n11:15h Aperitiu acompanyat pel vi ‘Novell de Bot’ i de l’oli nou.\nEl cost de l’entrada és 5€ per persona i inclou: el préstec d’una copa tastavins, degustació de vins, aperitiu i una ampolla de ‘Novell de Bot’ (l’ampolla de vi és regalarà fent efectiu el retorn de la copa).\n**La venda de tiquets es farà a l’Agrobotiga (C/Estació, 2) i la Secció de Crèdit de l’Agrícola Sant Josep (C/ Pau Casals) a partir del dimecres 9 de gener, i el mateix dia de la festa a l’Agrobotiga.\nMés informació a Sant Josep http://blogsantjosepwines.com/festa-vi-novell-i-loli-nou/


Regals d'allò més originals - Castelló Notícies\nInici Cultura Oci Regals d’allò més originals\nRegals d’allò més originals\nUna de les coses que menys agrada a molta gent en aquesta època de Nadal és el moment de comprar els regals. Ja sigui per les cues, les aglomeracions, el poc temps del qual disposem, o perquè se’ns acaben les idees i ja no sabem què fer per a que l’obsequi sigui diferent i original. Per a solucionar tots aquests problemes, hem estat buscant regals que podem comprar per internet, fàcilment des de casa, en un moment i que segur agradarà a tothom que ho rebi, perquè són diferents i originals i el millor de tot, és que no ens gastarem molt.\nPer a una entrada d’allò més original, per exemple, pots fer-te amb un pelfut de la família totalment personalitzat. Dibuixos Funko, en els quals podràs a més afegir els noms i sorprendre les visites. Podràs seleccionar entre més de 450 personatges de totes les edats (mascotes incloses), i incloure fins a 8 membres, per la qual cosa les combinacions són múltiples. Ho pots trobar en regalooriginal.com, per 26 euros.\nAmb un nom clàssic i peculiar, la Real Fàbrica Espanyola és d’aquestes botigues que sorprenen. A part d’altres productes gurmets, hem descobert alguns regals tradicionals per als més nostàlgics. Jocs com els de les bales, les tabes, o les nines retallables d’antany, seran els detalls ideals per als nostres avis, ja que els portarà molts records. Sorprèn, també, la cura amb què emboliquen cada producte, als quals pots afegir una targeta personalitzada escrita a mà amb una dedicatòria. Els preus, de 8 a 15 euros.\nPer a anunciar el sexe d’un bebè a la teva parella o a qualsevol familiar, res millor que un original Pack Baby Shower. Consisteix a utilitzar pols Holi per a revelar si el futur membre de la família serà un nen o una nena. Per 11,92 euros en polvoholi.com.\nUn altre regal d’aquests entranyables per als nostres familiars i que no podria faltar en la llista, són els llibres com els d'”Àvia, parla’m de tu”. Llibres oberts on la persona pot escriure la història de la seva vida de manera lliure, o pautada a través d’unes preguntes especialment seleccionades. Un regal que ens permetrà conèixer millor a aquest familiar, però alhora, un record que es quedarà en la família i podrem guardar com un record meravellós. N’hi ha d’avis, pares o oncles. Disponibles també en català en calledelregalo.es, per 28,41 euros.\nOssets de gominola amb alcohol. Sí, tal com sona. Els típics ossets de llaminadura, però amb sabor de tequila-llimona, rom-pinya, ginebra-fresa, vodka-taronja o Wisky-cola. Cadascun té sabor d’un còctel. Cada pot de 70 grs equival aproximadament a una copa. En regalador.com, per 5,50 euros.\nA la mateixa web que l’anterior, i per 29,90 euros, pots fer-te amb una xocolatina Willy Wonka de 1 kg en la qual a més trobaràs un bitllet daurat amb el text personalitzat que triïs. Ideal per a notificar algun esdeveniment, notícia, o simplement per a felicitar les festes, un aniversari…\nI finalment, no deixis de visitar la web curiosité.es, on es poden trobar detalls d’allò més variats com tasses amb constel·lacions que canvien de color, estovalles individuals que són vinils antics, coixins en forma de pernil ibèric o quaderns digitals reutilitzables.\nLes xarxes socials ens comparteixen moltes idees com aquestes i moltes altres, i a més ens permeten comprar des de casa còmodament i de forma totalment segura. Ja no hi ha excuses aquest any per no saber què regalar.\nArticle anteriorCampanya de prevenció ‘Nadal i alcohol a Castelló’\nArticle següentObituari – MILAGROS ALIQUES GRANERO


Comissions Obreres del País Valencià. Jornades de debat Immigració, Diversitat i Democràcia\nJornades de debat Immigració, Diversitat i Democràcia\n19, 20 i 21 d'abril, 19 hores. Sala de la Muralla del CM Rector Peset, Plaça Forn de San Nicolau, 2.\nCCOO PV, entitat membre de la Mesa d'Entitats de Solidaritat amb els Immigrants anima a la seua afiliació a participar en la XXII edició de les jornades de debat organitzades amb el suport del patronat Sud, Nord de la Universitat de València i la Càtedra UNESCO d'Estudis i Desenvolupament.\nProper dimarts 19 d'abril al col·legi major Rector Peset de València, Txema Toribio, en representació de la Mesa d'Entitats de Solidaritat amb els Immigrants conduirà l'acte inaugural de les XXII jornades Immigració, Diversitat i Democràcia.\nLa primera conferència correrà a càrrec de Javier de Lucas, Catedratico de Filosofia del dret i filosofia política del Institut de Drets Humans Universitat de València que parlarà de 'Els refugiats com un símptoma del declivi europeu'. Presenta i modera Jaume Durá, de la Mesa d'Entitats de Solidaritat amb els Immigrants\nDimecres 20 d'abril\nLola Bañón Castelló, periodista i professora de periodisme al departament de Teoria dels llenguatges de la Universitat de València paralarà de 'Els refugiats d'Orient Mèdi: el rostre visible de les guerres sense solució'. Presenta i modera Victoria Porras Fernández, de la Mesa d'Entitats de Solidaritat amb els Immigrants.\nDijous 21 d'abril la conferència 'Xenofòbia i delictes d'odi a Europa' correspon a Esteban Ibarra, president del moviment contra la Intolerància. Presenta i modera el debat Rosario Polito Rizzo en representació de la Mesa d'Entitats de Solidaritat amb els Immigrants.\nL'acte de clausura correrà a càrrec de José Miguel Soriano del Castell, delegat del Rector per a la Cooperació i Director de la Càtedra UNESCO d'Estudis i Desenvolupament.


La Vieille Auberge Mont Saint-Michel França - Ofertes d'hotels amb els MILLORS DESCOMPTES EN LÍNIA\nGrande Rue, Mont Saint-Michel, Mont Saint-Michel, França, 50170 - Excel·lent ubicació - Veure al mapa\nMés informació sobre La Vieille Auberge\nPer als viatgers què vulguin captar les imatges i els sons de Mont Saint-Michel, La Vieille Auberge és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, La Vieille Auberge és compromet a que la seva estada sigui el més còmoda possible. Per a la comoditat i comfort dels seus clients, l'hotel ofereix bar, magatzem d'equipatge, aparcament de cotxes, restaurant, Zones públiques amb Wi-Fi.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Sigui quina sigui la seva raó per visitar Mont Saint-Michel, el La Vieille Auberge és el lloc perfecte per una estimulant i emocionant escapada.\nCal que informeu el La Vieille Auberge de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.\nComentaris d'Agoda (8)Comentaris de Booking.com (1042)


jugando con la creatividad: de febrer 2014\nMés entusiasme porta més innovació\nEn els darrers temps he pogut constatar com aquestes dues paraules apareixen de forma reiterada en un gran nombre de notícies vincualdes, sobre tot a l'àmbit empresarial. Quan entrevisten algun "gurú" per demanar-li una visió sobre el final d'aquesta situació econòmica que vivim, recomana, quasibé sense execepció, entusiasme i innovació.\nL'entusiame parla de persona i la innovació ho fa sobre objectes o serveis, on rau el punt d'unió? Qualsevol innovació ve donada per una o vàries persones que després d'un procés, han trobat una idea, l'han explorat, han vist que aportava valor, i l'han posat en funcionament. Perquè es doni aquest procés, calen recursos, cal temps, cal domini i saber sobre la matèria, cal coneixement del mercat, però cal sobretot, una força fonamental, que és l'entusiasme de la gent, de l'inidivu i del grup.\nLa definició clàssica de la paraula entusiasme la situa com a un estat interior que irradia engergia, expressió, alegria, els grecs deien que era possessió dels Deus. Si això és així sembla difícil arribar a la innovació pel camí de l'entusiasme.\nL'obra fascinant de Daniel H. Pink "La sorprendente verdad sobre qué nos motiva", dóna llum a un dels factors clau que fomenten l'entusiasme. Desgrana la diferència entre la motivació extrínseca, aquella que ve donada per la gratificació en forma de premi o de càstig i la motivació intrínseca la que surt de dins nostre i ens impulsa a interessar-nos per les coses.\nSi volem solucions creatives i innovadores per a les nostres organitzacions, necessitem persones que s'interessin per allò que tenen entremans, que s'entusiasmin a trobar la millor i més original manera de treballar i funcionar. I això no s'aconsegueix ni amb incentius ni amb sancions. Només si podem treballar amb AUTONOMIA els nostres projectes ( tenint clara la tasca a desenvolupar, podent disposar del temps necessari, i amb un bon equip per relacionar-nos) tenint DOMINI D'ALLÒ QUE TENIM ENTRE MANS, i amb la FINALITAT CLARA, aconseguirem despertar la nostra motivació interna i emanarà el nostre ENTUSIASME.\nEn el proper post parlarem de l'entusiame en el món educatiu!\nPublicat per Maria a 21:11 2 comentaris:\n7 eines per educar la concentració\nParlarem de concentració i de la gran dificultat que té avui aconseguir-la. Ho és pel adults i encara més pels joves. Però justament perquè la concentració és la porta d'entrada de l'aprenentatge, val la pena dedicar esforç a ajudar els joves a canviar petites coses del seu voltant que els facilitin la concentració i per tant la seva capacitat d'aprendre així com la millora de l'eficàcia del temps que dediquen a l'estudi.\nPerò aquests consells ens serveixen a tots aquells que volguem aconseguir una estona de màxima concentració per escriure, per llegir, per aprendre, i per fer.\nEl psicòleg Mihaly Csikszentmihaly en explica en el seu llibre"Flow", que el nostre cervell necessita 20 minuts ininterrumputs de concentració per entrar en un estat de màxima eficiència. El que ell anomena fluir és un estat en el qual la persona se sent completament absorta en una activtat que amb la qual disfruta i que mentre la fa el temps vola, i les accions els pensaments, i els moviments se suceixen uns amb altres sense pausa. Quan una persona està en flow, ens diu el psicòleg, experimenta una enorme satisfacció.\nCom ajudar doncs els joves a que es concetrin en allò que tenen entre mans:\n1-Voler-ho: el primer pas per a millorar ha de venir de la voluntat de fer-ho. Els podem ajudar a fer-los veure que amb el mateix temps poden aconseguir millors resultats. Però són ells els qui han de manifestar la voluntat d'introduir alguns canvis en les seves rutines i maneres de fer.\nAjudem-los a verbalitzar el per què veuen necessari millorar la seva concetració.\n2- Apreciar millores: han d'establir algun sistema de mesura que els permeti apreciar que han millorat quan han introduit aquests petits canvis. Imaginem que han d'estudiar un exàmen molt llarg i els ajudem a utilitzar la tècnica pomodoro. Consisteix en fer una llista de tot el que cal estudiar i començar per a una cosa concreta, A continuació es posa un temporitzador que avisa quan han passat 25 minuts. Durant aquest temps cal estudiar sense interrupcions. Quan sona l'alarma s'atura l'estudi durant 5 minuts. Així successivament 4 vegades....Després es pot fer una aturada més llarga.\nHan de poder veure com la seva capacitat de concentració i aprenentatge ha millorat utilitzant algun dels mètdoes que els hem proposat.\n3- Marcar-se objectius, ben definits, realistes i que tinguin una mica de dificultat però no molta\n4- Una llibreta on apuntar totes les tasques a realitzar.\n5- Un lloc de treball tranquil i ordenat.\n6- Ensenyar-los a fer microtasques. És semblant a la tècnica pomodoro. Es tracta de desgranar una gran tasca en tasques més petites i marcar-se com a objectiu, anar assolint petits reptes.\n7- Evitar les interrupcions. Una estona sense el mòbil aprop és un dels objectius a aconseguir per millorar la concetració.\nSi estan disposats a incorpar aquestes rutines en el seu dia a dia, milloran segur, la seva productivitat.\nSom el que repetidament fem, l’excel·lència no és un acte puntual sinó un hàbit.\nPublicat per Maria a 10:26 Cap comentari:


La millor carta de formatges es troba al Castell Peralada Restaurant - Diari de Girona\nLa millor carta de formatges es troba al Castell Peralada Restaurant\nLa seva varietat de 200 formatges rep un premi de reconeixement\ndavid céspedes 03.01.2020 | 00:49\nEls Premis QdeQuesos han premiat la carta de formatges del Castell Peralada Restaurant com la millor de tot Espanya. El premi, que es va atorgar fa uns dies durant una gala celebrada a Madrid, és un reconeixement a la seva increïble carta de formatges, que inclou fins a 200 varietats i que fa les delícies dels gurmets i els amants del formatge.\nLa distinció va ser recollida pel sommelier Toni Gerez, que forma un tàndem molt elogiat juntament amb el xef Xavier Sagristà. QdeQuesos és un projecte gastronòmic que neix amb l'objectiu de promocionar i donar a conèixer el món dels formatges a través d'una àmplia varietat d'accions.\nAquest reconeixement s'uneix també al que va tenir lloc abans de final d'any amb la renovació al restaurant de la seva estrella Michelin aconseguida en l'edició de l'any 2017. El restaurant forma part del gran atractiu del Castell de Peralada. La seva és una cuina que es defineix com a tradicional i a la vegada creativa i aconsegueix propostes avantguardistes que li han valgut aquests reconeixements dins del món de la gastronomia.


El PSOE de Nules tria al seu comitè de campanya amb la convicció de guanyar les eleccions municipals - revistapoble.net\nEl PSOE de Nules tria al seu comitè de campanya amb la convicció de guanyar les eleccions municipals\nRamón Martínez i Jacinto Domínguez formen part de l’equip de coordinació per als comicis nacionals i municipals\nEl PSOE de Nules ha triat al seu comitè de campanya en assemblea amb la convicció de guanyar les eleccions municipals després de 4 anys de gestió eficient de l’equip liderat per Adrián Sorribes. El coordinador de la campanya electoral per a les eleccions nacionals i municipals serà Ramón Martínez, qui ocupa el número 5 de la candidatura socialista.\nAixí mateix, Jacinto Domínguez Luna (número 9) també formarà part del comitè com a coordinador de programa per a les locals. Aquestos noms se sumen a l’equip format per Patricia Cascales com a secretària d’Organització i Antonio Romero, que compaginaran les seues tasques en el consistori amb la campanya electoral.\n“Comptem amb un equip compromès, implicat i amb un gran potencial de gestió. Caminem a les eleccions del 26 de maig amb l’aval de 4 anys de treball i resultats, en els quals hem prevalgut la proximitat amb les persones i l’atenció a les seves necessitats. Ara és moment de continuar apostant per l’únic projecte capaç de continuar millorant Nules de manera seriosa i eficient“, ha assenyalat Adrián Sorribes, candidat a l’alcaldia de Nules.


El PSM demana al president Matas que intervengui per aturar els desbarats urbanístics d’Hidalgo\nEls nacionalistes han fet aquesta petició després que el GOB ha remés a la Fiscalia vint nous casos de presumptes delictes urbanístics i contra la ordenació del territori.\nEl PSM demana al president del Govern de les Illes Balears i president del Partit Popular, Jaume Matas, que intervengui per aturar els desbarats urbanístics del batle d’Andratx, Eugenio Hidalgo. Els nacionalistes han fet aquesta petició després que el GOB ha remés a la Fiscalia vint nous casos de presumptes delictes urbanístics i contra la ordenació del territori. “Quantes denúncies hi ha d’haver perquè el PP adopti mesures?” es demanen els nacionalistes.\nGabriel Puigserver, portaveu del PSM a l’Ajuntament d’Andratx, posa de manifest que “una vegada més, queda en entredit la política urbanística del batle i es torna a fer qüestió de la legalitat de les seves actuacions”. El portaveu municipal del PSM considera que “Hidalgo fa prevaler els interessos d’uns particulars en detriment de l’interès general de tots els ciutadans d’Andratx. Ara del que es tracta és de que la justícia dirimeixi si ha hagut connivència o prevaricació per part d’Hidalgo i el seu equip de govern en aquestes nous casos denunciats”.\nPer la seva banda, Antoni Alorda, portaveu del PSM al Consell de Mallorca i diputat al Parlament de les Illes Balears, demanarà a Jaume Matas en el Parlament què opina del seguit de denúncies urbanístiques a Andratx. A parer d’Alorda, Jaume Matas hauria d’aturar aquesta política depredadora del litoral mallorquí, de la qual els batles populars d’Andratx i Calvià són els màxims exponents”. El portaveu nacionalista també posa de manifest que “les actuacions d’alguns batles del Partit Popular estan contribuint decisivament a una degradació de les institucions que pasarà factura a Jaume Matas. No es pot consentir el degotís de casos d’irregularitats urbanístiques i de presumptes casos de corrupció. Tampoc podem oblidar casos com el de Santa Margalida o ses Salines en el qual estan implicats un bon nombre de batlers populars. Fins ara l’actuació de Jaume Matas ha estat tèbia i confosa. Exigim que prengui cartes en aquests assumptes, és la seva responsabilitat. O actua contundentment i de manera immediata o haurem de concloure que aquestes actuacions compten amb el beneplàcit del president del Govern. La designació d’Hidalgo com a candidat del PP a la batlia d’Andratx apunta en aquesta direcció”.